Babelscape/SREDFM huggingface dataset:
Καζουγιόσι Μιούρα

Ο Καζουγιόσι Μιούρα (ιαπωνικά: 三浦 知良, "Miura Kazuyoshi") (26 Φεβρουαρίου 1967, Σιζουόκα), επίσης γνωστός ως Καζού ("Kazu") (ψευδώνυμο: «Βασιλιάς Καζού»), είναι Ιάπωνας επαγγελματίας ποδοσφαιριστής, ο οποίος αγωνίζεται ως επιθετικός για τη Γιοκοχάμα.

Αγωνίστηκε με την Εθνική Ιαπωνίας από το 1990 έως το 2000 και ήταν ο πρώτος Ιάπωνας αποδέκτης του Βραβείου «Ασιάτης Ποδοσφαιριστής της Χρονιάς». Ο Μιούρα, του οποίου η άνοδος σε αναγνωρισιμότητα στην Ιαπωνία συνέπεσε με το ξεκίνημα της J.League το 1993, ήταν αναμφίβολα ο πρώτος Ιάπωνας σούπερσταρ στο ποδόσφαιρο. Είναι γνωστός για το σήμα κατατεθέν του, την «Προσποίηση Καζού», αλλά και το διάσημο πανηγυρισμό του, το λεγόμενο «χορό Καζού», όταν έκανε σπουδαίες ενέργειες ή σημείωνε σπουδαία γκολ.

Κατέχει τα ρεκόρ του "γηραιότερου" ποδοσφαιριστή και του γηραιότερου σκόρερ στα επαγγελματικά πρωταθλήματα, στην ηλικία των 50 και, από το 2020, είναι ο "γηραιότερος" ενεργός επαγγελματίας ποδοσφαιριστής στον κόσμο, στην ηλικία των 53 ετών. Ο μεγαλύτερος αδερφός του, Γιατουσόσι ήταν και αυτός επαγγελματίας ποδοσφαιριστής.
Εγκυκλοπαίδεια Μπρόκχαους

thumb|325px|Τόμοι της "Εγκυκλοπαίδειας Brockhaus"
Η Εγκυκλοπαίδεια Μπρόκχαους (γερμ. "Brockhaus Enzyklopädie") είναι μεγάλη εγκυκλοπαίδεια στη γερμανική γλώσσα, που μέχρι το 2009 εκδιδόταν από τον εκδοτικό οίκο Φρίντριχ Άρνολντ Μπρόκχαους.

Η πρώτη έκδοση ήταν το "Conversations-Lexikon mit vorzüglicher Rücksicht auf die gegenwärtigen Zeiten" (= «Εγκυκλοπαίδεια με ειδική έμφαση στη σύγχρονη εποχή»), που εκδόθηκε από τους Λέμπελ και Φράνκε στη Λειψία από το 1796 μέχρι το 1808. Μετονομάσθηκε σε "Der Große Brockhaus" το 1928 και σε "Brockhaus Enzyklopädie" το 1966. Η τρέχουσα έκδοση είναι η εικοστή πρώτη και αποτελείται από τριάντα τόμους. Είναι η μεγαλύτερη γερμανόγλωσση έντυπη εγκυκλοπαίδεια.

Τον Φεβρουάριο του 2008 ο οίκος Φ.A. Μπρόκχαους ανακοίνωσε ότι δεν θα τυπωθούν σε χαρτί άλλες εκδόσεις και ότι η εγκυκλοπαίδεια θα συνεχίσει ως διαδικτυακή σε ηλεκτρονική μορφή. Τα δικαιώματα της ονομασίας "Brockhaus" αγοράσθηκαν από την Arvato services, θυγατρική της Bertelsmann. Πάνω από 200 χρόνια μετά την πρώτη έκδοση, η πώληση της έντυπης "Εγκυκλοπαίδειας Brockhaus" σταμάτησε τελείως το 2014.
Άστον Ουέντγουερθ Ντιλκ

Ο Άστον Ουέντγουερθ Ντιλκ (11 Αυγούστου 1850 – 12 Μαρτίου 1883) ήταν Βρετανός Ριζοσπάστης και φιλελεύθερος πολιτικός που κατείχε έδρα στην Βουλή των Κοινοτήτων του Ηνωμένου Βασιλείου απο το 1880 μέχρι το 1883.
Arte Povera

H Arte Povera, η φτωχή τέχνη ως μεταμοντέρνο κίνημα έχει τις ρίζες της στα τέλη της δεκαετίας του 1960 στις μεγάλες πόλεις της Ιταλίας και κυρίως στο Τορίνο. Ο όρος πιστώνεται στον Ιταλό κριτικό της τέχνης Γκερμάνο Τσελάντ (Germano Celant) το 1967 και εισήχθη στην Ιταλία σε περίοδο κοινωνικής αναταραχής, όταν οι καλλιτέχνες υιοθέτησαν ριζοσπαστική στάση, επιτιθέμενοι στις αξίες των καθιερωμένων θεσμών της κυβέρνησης, της βιομηχανίας και του πολιτισμού.

Σημείο εκκίνησης του κινήματος θεωρείται η έκθεση "Im Spazio", που επιμελήθηκε ο Celant και πραγματοποιήθηκε στη Galleria La Bertesca στη Γένοβα της Ιταλίας, από τον Σεπτέμβριο έως τον Οκτώβριο του 1967. Ο Celant, από τους σημαντικότερους υποστηρικτές του κινήματος Arte Povera, διοργάνωσε δύο εκθέσεις το 1967 και το 1968 και συνέγραψε το "Arte Povera Storie e protagonisti", προωθώντας την ιδέα μιας επαναστατικής τέχνης, ελεύθερης από δομικές και οικονομικές συμβάσεις.
Μπότης Θαλασσινός

Ο Μπότης Θαλασσινός (1926 – 2017) ήταν Έλληνας ζωγράφος. Γεννήθηκε και μεγάλωσε στην Τύλισο, στο Ηράκλειο Κρήτης. Στην τρίτη Δημοτικού βραβεύτηκε από το Υπουργείο Παιδείας για το πορτραίτο του Θεόδωρου Κολοκοτρώνη. Η διάκριση του αυτή ήταν η αφορμή για να ασχοληθεί από τα εφηβικά του χρόνια με τη ζωγραφική, την αγιογραφία και την αγγειοπλαστική.

Παρακολούθησε μαθήματα αγιογραφίας πλάι σε δύο σπουδαίους δασκάλους στην Κρήτη. Κατά τη διάρκεια της στρατιωτικής του θητείας εργάστηκε ως σκηνογράφος στα θέατρα 'Ρεξ' και 'Κοτοπούλη'. Το 1956 έφυγε και σπούδασε στη Βραζιλία, στο Σάο Πάολο, πεντέμισι χρόνια, στη Σχολή Καλών Τεχνών, Associacao Paulista De Belas Artes.

Στη συνέχεια βρέθηκε στις ΗΠΑ, έπειτα από πρόσκληση του Αρχιεπίσκοπου Αμερικής, Ιάκωβου. Εκεί αγιογράφησε την εκκλησία 'Η Κοίμιση της Θεοτόκου' στο Μπρούκλιν. Γνώρισε πολλές γνωστές προσωπικότητες όπως τον Τέλι Σαβάλας, το Σπύρο Σκούρα, το Σαλβαντόρ Νταλί και τη Τζάκι Κένεντι. Έζησε εκεί σαράντα χρόνια και παρουσίασε τη δουλειά του σε πάνω από σαράντα εκθέσεις. Εκθέσεις παρουσίασε επίσης σε Λονδίνο, Παρίσι, Μαδρίτη και Ελλάδα. Στη συλλογή του βρίσκονται περίπου 150 διεθνή βραβεία.

Είχε ζωγραφίσει πορτρέτα της Τζάκι Κένεντι, του Τζον Γουέιν, της Μπάρμπρα Στρέιζαντ, της βασίλισσα της Ισπανίας Άννα Μαρία, του Ελευθέριου Βενιζέλου, του Νίκου Ξυλούρη, του Λυκούργου Καλέργη και άλλων διάσημων προσώπων. Σειρά έργων του απεικονίζουν στιγμές από τη Μάχη της Κρήτης, γεγονός που τον σημάδεψε ως πατριώτη και ως άνθρωπο που βίωσε την απώλεια σε προσωπικό επίπεδο. Άλλα έργα του παρουσιάζουν νεκρές φύσεις, θαλασσογραφίες και την κρητική φύση. Δημιούργησε και σουρεαλιστικά έργα με μια δική του τεχνοτροπία που ονόμασε 'φωτοκυλινδρισμό' . Σε πολλά από τα έργα του χρησιμοποίησε ως υλικό το παστέλ.

Στην Αθήνα διατηρούσε για χρόνια γκαλερί και σχολή. Τα τελευταία χρόνια της ζωής του επέστρεψε στο Ηράκλειο.

Μετά το θάνατό του, το 2017 , λειτούργησε η Δημοτική Πινακοθήκη Μαλεβιζίου 'Μπότης Θαλασσινός', όνειρο ζωής του. Στην πινακοθήκη φιλοξενείται μόνιμη έκθεση με 148 έργα, που ο ζωγράφος δώρισε.
Ντανιέλα Χοντρόβα

Η Ντανιέλα Χοντρόβα (γεννήθηκε την 5η Ιουλίου 1946 στην Πράγα) είναι μία Τσέχα συγγραφέας και θεωρητική λογοτέχνιδα.
Γαλακτοχορτοφαγία

Γαλακτοχορτοφαγία είναι όταν ένας χορτοφάγος προτιμά την κατανάλωση γαλακτοκομικών προϊόντων όπως το γάλα και το γιαούρτι. Οι γαλακτοχορτοφάγοι δεν τρώνε κρέας ,ψάρι και αυγά. Εάν ένας γαλακτοχορτοφάγος τρώει αυγά τότε θεωρείται ωο-γαλακτοχορτοφάγος(ovo-lacto-vegetarian)
Έρσελ Γκρίνσπαν

Ο Έρσελ Γκρίνσπαν (Herschel Feibel Grynszpan και στα Γερμανικά: Hermann Grünspa, Ανόβερο, Δημοκρατία της Βαϊμάρης, 28 Μαρτίου 1921, εξαφανισθείς στις 18 Αυγούστου 1944 στο Βραδεμβούργο, Ναζιστική Γερμανία και κηρυχθείς νεκρός το 1960) ήταν Πολωνός Εβραϊκής καταγωγής, γεννημένος στη Γερμανία.

Στις 7 Νοεμβρίου του 1938 ο Γκρίνσπαν δολοφόνησε στο Παρίσι τον κατώτερο Γερμανό διπλωμάτη Ερνστ φομ Ρατ και το Ναζιστικό καθεστώς χρησιμοποίησε ως πρόσχημα αυτή του την πράξη προκειμένου να εξαπολύσει ένα πογκρόμ κατά του Εβραϊκού πληθυσμού σε όλη την επικράτεια του Ράιχ, γεγονός που έμεινε στην ιστορία ως η Νύχτα των Κρυστάλλων (9 & 10 Νοεμβρίου 1938). Κίνητρο για την ενέργειά του Γκρίνσπαν θεωρείται μία επιστολή της μητέρας του, που του εξέφραζε την απόγνωσή της για τις άθλιες συνθήκες που υποχρεωνόταν να βιώνει, καθώς είχε εκτοπισθεί μαζί με την υπόλοιπη οικογένεια από τη Γερμανία προς την Πολωνία και με την τελευταία να μη δέχεται στο έδαφός της πρόσφυγες.

Μετά την πτώση της Γαλλίας το καλοκαίρι του 1940, η Γκεστάπο, η οποία τον είχε επισημάνει, τον συνέλαβε και τον μετέφερε στη Ναζιστική Γερμανία από όπου τα ίχνη του χάθηκαν. Η γενική εντύπωση είναι ότι δεν επέζησε του πολέμου. 

Το 2016 παρουσιάστηκε μία φωτογραφία του, ως απόδειξη για την πιθανότητα να ήταν ακόμη ζωντανός στο Μπάμπεργκ της Γερμανίας, στις 3 Ιουλίου 1946. Στην περίπτωσή του αναφέρονται το βιβλίο The Short, Strange Life of Herschel Grynszpan (του Jonathan Kirsch ) και οι νουβέλες Champion (του Stephen Deutsch) και Everyone Has Their Reasons (του Joseph Matthews).
Τόσια

Η Τόσια (Δοκεία) είναι κωμόπολη της Τουρκίας στα ΝΑ της Κασταμονής, κτισμένη στους πρόποδες του Ολγάσσυου όρους εν μέσω κατάφυτων αμπελώνων. Ιδρύθηκε από τους Ρωμαίους κάπου μεταξύ 2ου και 5ου μ.Χ αιώνα ενώ γνώρισε ιδιαίτερη ακμή την ύστερη Βυζαντινή περίοδο. Κατακτήθηκε από τους Σελτζούκους Τούρκους κατά τον 13ο αιώνα.

Σύμφωνα με τα οθωμανικά στατιστικά αρχεία του βιλαετίου Κασταμονής του 1898, οι Έλληνες κάτοικοι της Τόσιας ήταν 551, εκ των οποίων 275 άνδρες και 276 γυναίκες. Οι μουσουλμάνοι κάτοικοι ήταν 21.519 και οι Αρμένιοι 50. Για τους Έλληνες της Μικράς Ασίας ήταν γνωστή και ως "Θεοδοσία".

Η Τόσια ήταν γνωστή για την παραγωγή ρυζιού, την οικιακή υφαντουργία, τις κατασκευές μεταλλικών αντικειμένων, ιδιαίτερα τα ξακουστά της μαχαίρια, τα οποία πωλούνταν στις αγορές της Κασταμονής, της Άγκυρας, της Καισάρειας και της Σμύρνης
Ηπειρωτική Μαλαισία

thumb|Δορυφορική εικόνα με τεχνητό χρωματισμό της ηπειρωτικής Μαλαισίας

Η Ηπειρωτική Μαλαισία, επίσης γνωστή ως Μαλάγια ή Δυτική Μαλαισία, είναι το τμήμα της Μαλαισίας που βρίσκεται στη χερσόνησο της Μαλαισίας και τα γύρω νησιά. Η έκτασή της είναι 132.265 τετραγωνικά χιλιόμετρα, δηλαδή σχεδόν το 40% της συνολικής έκτασης της χώρας. Μοιράζεται χερσαία σύνορα με την Ταϊλάνδη στα βόρεια και τη Σιγκαπούρη στο νοτιότερο άκρο.

Δυτικά από το στενό της Μαλάκκα βρίσκεται η νήσος Σουμάτρα (Ινδονησία) και ανατολικά απέναντι από τη Θάλασσα της Νότιας Κίνας βρίσκονται τα νησιά Νάτουνα (Ινδονησία). Η ηπειρωτική Μαλαισία αντιπροσωπεύει την πλειοψηφία (περίπου 81,3%) του πληθυσμού και της οικονομίας της Μαλαισίας, το 2017 ο πληθυσμός της ήταν περίπου 26 εκατομμύρια (92% του συνολικού πληθυσμού).
Παναγιώτα Δριτσέλη

Η Παναγιώτα Δριτσέλη (γεννημένη στις 11 Ιανουαρίου 1982 στα Τρίκαλα) είναι Ελληνίδα φιλόλογος και πολιτικός.
Τζοβάν Μπαττίστα Αλεόττι

Ο Τζοβάν Μπαττίστα Αλεόττι ("Giovan Battista Aleotti", 1546 – 12 Δεκεμβρίου 1636) ήταν Ιταλός αρχιτέκτονας.
thumb|left|Ο ναός της Αγίας Μαρίας ντελ Κουαρτιέρε
Ο Αλεόττι γεννήθηκε στην πόλη Αρτζέντα. Εγκαταστάθηκε στη γειτονική Φερράρα, ώστε να εργασθεί για λογαριασμό του δούκα Αλφόνσου Β΄. Εκεί, μαζί με τον Αλεσσάντρο Μπάλμπι, σχεδίασαν την πρόσοψη του Πανεπιστημίου το 1610. Δημιούργησε μια νέα πρόσοψη και στη «Ρόκκα Σκαντιάνο» ("Rocca Scandiano"), την οικία της οικογένειας Μποϊάρντο.

Ο αρχιτέκτονας είναι ίσως γνωστότερος για τα έργα του στην Πάρμα, όπως είναι το Θέατρο Φαρνέζε με τη μορφή αρχαίου αμφιθεάτρου (1618-1628, σώζεται ακόμα) και, με τη βοήθεια του μαθητή του Τζοβάννι Μπαττίστα Μανιάνι (1571-1653), ο εξαγωνικός ναός της Αγίας Μαρίας ντελ Κουαρτιέρε (Santa Maria del Quartiere, 1604-1619). Πέρασε επίσης από τη Μοδένα, την Πάδοβα και τη Βενετία, πάντως ανέπτυξε την επαγγελματική του δραστηριότητα κυρίως στη Φερράρα. Εκεί βοήθησε, εκτός των παραπάνω, στη σχεδίαση των προσόψεων του Παλάτσο Μπεντιβόλιο και του Παλάτσο Μπεβιλάκουα-Κοστάμπιλι. Συνδύαζε ένα βαθύ καλλιτεχνικό αίσθημα με τις δυνατότητες ενός άριστου και επιδέξιου πολιτικού μηχανικού. Διετέλεσε τεχνικός σύμβουλος του δούκα Αλφόνσου Β΄ και στη συνέχεια, από το 1598, αρχιτέκτονας της Αγίας Έδρας υπό την καθοδήγηση του Πάπα Κλήμεντος Η΄, καθώς ο Πάπας προσάρτησε τη Φερράρα στα Παπικά Κράτη. Ο αρχιτέκτονας παρέμεινε ως τεχνικός σύμβουλος του Δήμου της Φερράρα. Το θέατρο που έκτισε το 1606 για λογαριασμό της «Ακαδημίας των Ατρόμητων» ("degli Intrepidi") θεωρήθηκε ως ένα από τα ωραιότερα θέατρα ολόκληρης της Ιταλίας, αποτεφρώθηκε όμως το 1678. Αξιόλογα έργα του είναι επίσης η Ακρόπολη της Φερράρα, οι ναοί της Αγίας Βαρβάρας και του Αγίου Καρόλου, ο πύργος του «Ανακτόρου του Παραδείσου», ο πύργος του Αγίου Φραγκίσκου και η Πύλη του Αγίου Παύλου.

Ο Αλεόττι απεβίωσε στη Φερράρα σε ηλικία 90 ετών. Εκτός από το κτιριακό έργο του, άφησε πίσω του και ένα πολύ ενδιαφέρον σύγγραμμα υπό τον τίτλο "Αρχιτεκτονικές, γεωμετρικές και υδρολογικές θεωρίες".
Σερ Φίσερ Ουέντγουερθ Ντιλκ, 4ος Βαρονέτος

O Σερ Φίσερ Ουέντγουερθ Ντιλκ, 4ος Βαρονέτος (1877-1944), ήταν ο γιός του Άστον Ουέντγουερθ Ντιλκ, ενός Βρετανού Φιλελεύθερου πολιτικού του 18ου αιώνα με έδρα στο Κοινοβούλιο του Ηνωμένου Βασιλείου, και της συζύγου του Μάργκαρετ Σμιθ. Το 1918 κληρονόμησε τον τίτλο του Βαρονέτου και την οικία της οικογένειας των Ντιλκ στην οδό Sloane 76 του Λονδίνου, μετά τον θάνατο του ξαδέλφου του, Σερ Τσαρλς Ουέντγουερθ Ντιλκ, 3ου Βαρονέτου.
Κέιτ ντελ Καστίγιο

Η Κέιτ ντελ Καστίγιο ("Kate del Castillo Negrete Trillo", 23 Οκτωβρίου 1981 -) είναι Μεξικανή ηθοποιός. 

Είναι κόρη του ηθοποιού και θρύλου του Μεξικάνικου σινεμά Έρικ ντελ Καστίγιο και της Κέιτ Τρίγιο. Έχει μια αδελφή, την Βερόνικα και έναν ετεροθαλή αδελφό, τον Πονσιάνο από την μεριά του πατέρα της.

Έκανε το ντεμπούτο της το 1978 όταν πήρε μέρος στην ταινία "El último escape", ενώ έγινε ευρέως γνωστή το 1991, όταν πρωταγωνιστούσε στην τηλενουβέλα "Muchachitas".
Θάλασσα του Τιμόρ

Η Θάλασσα του Τιμόρ (Ινδονησιακά: "Laut Timor)" είναι μια σχετικά ρηχή θάλασσα που βρίσκεται στα βόρεια της νήσου Τιμόρ, στα ανατολικά της θάλασσας Αραφούρα και στα νότια της Αυστραλίας. 

Στη θάλασσα υπάρχουν ύφαλοι, ακατοίκητα νησιά και σημαντικά αποθέματα υδρογονανθράκων. Η ανακάλυψη των αποθεμάτων συνοδεύτηκε από διαμάχες σε διεθνικό επίπεδο, που επιλύθηκαν με την υπογραφή της Συνθήκης του Ανατολικού Τιμόρ. 

Το 2009 η Θάλασσα του Τιμόρ επλήγη από τη χειρότερη πετρελαιοκηλίδα σε διάστημα 25 χρόνων.
Ράνια Πρασσά

Η Ράνια Πρασσά (γεν. 10 Μαΐου 1976 στην Θεσσαλονίκη) είναι παλαίμαχη Ελληνίδα καλαθοσφαιρίστρια. Συμμετείχε στο Ευρωμπάσκετ γυναικών του 2001 ως μέλος της εθνικής ομάδας της Ελλάδας, ενώ το 2005-2006 αγωνίστηκε στον Μεγαλέξανδρο.
Μαίρη Ιωαννίδου

Η Μαίρη Ιωαννίδου (γεννήθηκε στις 25 Απριλίου 1952) είναι Ελληνίδα πρώην αθλήτρια της κολύμβησης. Αγωνίστηκε σε δύο αγώνες κολύμβησης στους Θερινούς Ολυμπιακούς Αγώνες 1972.
Ιωάννης Καραγιάννης

Ο Ιωάννης Καραγιάννης (γενν. 3 Νοεμβρίου 1960 στα Ιωάννινα) είναι Έλληνας πολιτικός.

Στις βουλευτικές εκλογές του Ιανουαρίου και του Σεπτεμβρίου 2015 εξελέγη βουλευτής του Ελληνικού Κοινοβουλίου με το ψηφοδέλτιο του ΣΥΡΙΖΑ εκπροσωπώντας την εκλογική περιφέρεια των Ιωαννίνων.
Τίμπορ Κέμενι

Ο Τίμπορ Κέμενι (ουγγρικά: "Kemény Tibor", Κεμένι Τίμπορ, 5 Μαρτίου 1913 - 25 Σεπτεμβρίου 1992), ήταν Ούγγρος ποδοσφαιριστής και προπονητής ποδοσφαίρου.
Κωστής Μουδάτσος

Ο Κωστής Μουδάτσος (Κωνσταντίνος Μουδατσάκης) είναι Έλληνας ζωγράφος. Γεννήθηκε στο Ηράκλειο Κρήτης το 1950. Σπούδασε Νομική στη Θεσσαλονίκη και έπειτα ειδικεύτηκε στην Ιστορία του Δικαίου στο Νανσί της Γαλλίας. Εκεί σπούδασε παράλληλα και στη Σχολή Καλών Τεχνών (1976 – 1980). Από το 1976, παρουσιάζει το έργο του σε ατομικές και ομαδικές εκθέσεις στην Ελλάδα και στο εξωτερικό. 

Το 2004 συμμετείχε στο επετειακό αφιέρωμα των  «80 χρόνων του υπερρεαλισμού», στο Πνευματικό Κέντρο Δήμου Λευκάδος και στην έκθεση «Ακρίτες της Ευρώπης», στο Βυζαντινό Χριστιανικό Μουσείο Αθηνών και στην έκθεση «Ελαίας Εγκώμιον», που παρουσιάστηκε στο Μέγαρο Ακαδημίας Αθηνών και αργότερα σε άλλα μέρη της Ελλάδας και στη Ν. Υόρκη. 

Το 2008 συμμετείχε στην έκθεση «Κοινή Ευρωπαϊκή Πολιτιστική Κληρονομιά», στην Πολωνία και στο Εθνικό Ιστορικό Μουσείο Σόφιας στη Βουλγαρία.

Η ζωγραφική του κινείται ανάμεσα σε δύο κόσμους, εκείνον της πραγματικότητας και της λογικής και εκείνον της φαντασίας, της παραδοξότητας και του μυστηρίου.

Το 2009 παρουσίασε στη Βασιλική του Αγίου Μάρκου, στο Ηράκλειο, την έκθεση 'Γεωμετρώντας τη Μνήμη'. Στα έργα της ενότητας αυτής ο Κωστής Μουδάτσος χρησιμοποιεί ένα κάναβο με υποδιαιρέσεις και αρμονικές χαράξεις. Το κάθε έργο τεμαχίζεται έτσι σε μικρά τετράγωνα, αποτελείται από πολλές εικόνες, ενίοτε και κολάζ, που όμως από μακριά σχηματίζουν ένα ενιαίο θέμα. Στη δημιουργία αυτής της τεχνικής αυτής τον οδήγησαν οι μνήμες του από το τυπογραφείο του παππού του.
Peace Frog

Το "Peace Frog" είναι τραγούδι του αμερικανικού ροκ συγκροτήματος The Doors το οποίο κυκλοφόρησε τον Νοέμβριο του 1970 και συμπεριλήφθηκε στον πέμπτο δίσκο της μπάντας, με τίτλο "Morrison Hotel". Το τραγούδι γράφτηκε από τον τραγουδιστή Τζιμ Μόρισον και τον κιθαρίστα Ρόμπι Κρίγκερ.
Γιάννης Καπετάνιος

Ο Γιάννης Καπετάνιος (γενν. στις 11 Φεβρουαρίου 1959, Χίος) είναι Έλληνας ηθοποιός του θεάτρου και της τηλεόρασης.
Δημήτρης Μαρκόπουλος

Ο Δημήτρης Μαρκόπουλος (Πειραιάς, 10 Απριλίου 1975) είναι Έλληνας δημοσιογράφος και πολιτικός, εκλεγμένος βουλευτής με τη Νέα Δημοκρατία. Έγινε γνωστός ως διευθυντικό στέλεχος της εφημερίδας Πρώτο Θέμα.

Γεννήθηκε και μεγάλωσε στον Πειραιά. Η καταγωγή του είναι από την ορεινή Ολυμπία (Αμυγδαλιές Ανδρίτσαινας). Παράλληλα με τις σπουδές του, ασχολήθηκε με τη δημοσιογραφία στο οικονομικό και πολιτικό ρεπορτάζ. 

Το 2010 βραβεύτηκε ως δημοσιογράφος της χρονιάς στο χώρο της οικονομίας από το Ίδρυμα Προαγωγής της Δημοσιογραφίας Αθ. Μπότση.

Το 2019 εξελέγη βουλευτής με τη Νέα Δημοκρατία στη Β' περιφέρεια του Πειραιά.
Ντέγιαν Κουλουσέβσκι

Ο Ντέγιαν Κουλουσέβσκι ("Dejan Kulusevski", σλαβομακεδονικά: Дејан Кулушевски, γενν. 25 Απριλίου 2000) είναι Σουηδός επαγγελματίας ποδοσφαιριστής, ο οποίος αγωνίζεται ως πλάγιος μέσος για την Πάρμα, με δανεισμό από την Αταλάντα.
Δημήτρης Λιακόπουλος

Ο Δημήτρης Λιακόπουλος (Αθήνα, 28 Οκτωβρίου 1984) είναι Έλληνας ηθοποιός της τηλεόρασης, του θεάτρου και του κινηματογράφου.

Είναι γνωστός για τους ρόλους του στις τηλεοπτικές σειρές "Έρωτας", "Λάκης ο γλυκούλης", "Η Πολυκατοικία" και "Κλεμμένα Όνειρα". Επίσης, έχει ξεχωρίσει για τις συμμετοχές του σε θέατρο και κινηματογράφο.
Τσβίκαου

Το Τσβίκαου (γερμανική προφορά: [tsvɪkaʊ], Zwickau) είναι πόλη στη Σαξονία της Γερμανίας και η πρωτεύουσα της "περιοχής Τσβίκαου" (Landkreis Zwickau). Βρίσκεται σε μια κοιλάδα στους πρόποδες των βουνών Ερτσγκεμπίργκε, αποτελεί μέρος της Κεντρικής Γερμανίας (πολιτιστική περιοχή) και συνδέεται γεωγραφικά με τις αστικές περιοχές της Λειψίας - Χάλλε , της Δρέσδης και του Κέμνιτς. Η πόλη έχει πληθυσμό γύρω στους 100.000 κατοίκους.

Από το 1834 έως το 1952, το Τσβίκαου ήταν έδρα της κυβέρνησης της νοτιοδυτικής περιοχής της Σαξονίας.

Το Τσβίκαου είναι το κέντρο της αυτοκινητοβιομηχανίας της Σαξονίας, με παράδοση άνω των εκατό ετών, συμπεριλαμβανομένων των κατασκευαστών αυτοκινήτων Horch, Audi, Auto Union, Trabant (HQM Sachsenring GmbH) και Volkswagen. Το Πανεπιστήμιο Εφαρμοσμένων Επιστημών Τσβίκαου (Westsächsische Hochschule Zwickau) εκπαιδεύει μηχανικούς της αυτοκινητοβιομηχανίας.

Η κοιλάδα του ποταμού Τσβικάουερ Μούλντε (Zwickauer Mulde), μήκους 166 χιλιομέτρων, εκτείνεται από το Φόγκτλανυ μέχρι το Κάστρο Κόλντιτς στο άλλο άκρο.

Το Τσβίκαου έχει μια ομάδα ποδοσφαίρου, την ΦΣΦ Τσβίκαου, που παίζει στην "Fußball-Regionalliga Nordost".
Ράκελ Γουέλς

Η Ράκελ Γουέλς (Raquel Welch, γενν. "Jo Raquel Tejada", 5 Σεπτεμβρίου 1940, Σικάγο, Ιλινόι, ΗΠΑ) είναι Αμερικανίδα ηθοποιός του κινηματογράφου και σύμβολο του sex. Αρχίζοντας την καριέρα της σε ηλικία 19 ετών, πρωταγωνίστησε σε μία σειρά περίπου 65 ταινιών και είναι κάτοχος Χρυσής Σφαίρας για τη συμμετοχή της στο έργο «Ο Ντ’ Αρτανιάν και οι Τρεις Σωματοφύλακες». Διάφορα περιοδικά, την έχουν, κατά καιρούς, κατατάξει σε υψηλές θέσεις της κατάστασης των πιο sexy ηθοποιών, όλων των εποχών. Είναι μητέρα δύο παιδιών, ενός αγοριού κι ενός κοριτσιού, το οποίο έγινε, επίσης, ηθοποιός.
Φεντερίκο Μπάρμπα

Ο Φεντερίκο Μπάρμπα ("Federico Barba", γενν. 1 Σεπτεμβρίου 1993) είναι Ιταλός ποδοσφαιριστής, ο οποίος αγωνίζεται ως κεντρικό αμυντικός για τη Ρεάλ Βαγιαδολίδ, με δανεισμό από την Κιέβο Βερόνα.
Νήσος Ρόμπεν

H Νήσος Ρόμπεν (αφρικάανς: Robbeneiland) είναι ένα νησί στον Κόλπο του Τέιμπλ, 6,9 χλμ. δυτικά της ακτής του Μπλούμπεργκστραντ, στο Κέιπ Τάουν της Νότιας Αφρικής. Το όνομα του νησιού στα Ολλανδικά σημαίνει «νησί με φώκιες». Το νησί έχει σχεδόν ωοειδές σχήμα, με μήκος 3,3 χλμ. στον άξονα βορρά-νότου, πλάτος 1,9 χλμ, και έκταση 5,08 τ.χλμ. Είναι επίπεδο και υψομετρικά βρίσκεται λίγα μόνο μέτρα από το επίπεδο της θάλασσας. Ήταν οχυρωμένο και χρησιμοποιήθηκε ως φυλακή από τα τέλη του 17ου αιώνα μέχρι το 1996, που έληξε το απαρτχάιντ. Πολλοί από τους φυλακισμένους ήταν πολιτικοί κρατούμενοι. 

Ο πολιτικός ακτιβιστής Νέλσον Μαντέλα που υποστήριξε το κίνημα κατά του απαρτχάιντ φυλακίστηκε για 27 χρόνια από το καθεστώς τον λευκών, από τα οποία τα 18 ήταν στη φυλακή της Νήσου Ρόμπεν. Το 1990, με την πτώση του απαρτχάιντ απελευθερώθηκε, το 1993 του απονεμήθηκε το βραβείο Νόμπελ Ειρήνης και το 1994 έγινε ο πρώτος μαύρος Πρόεδρος της Νότιας Αφρικής, που διετέλεσε μία πενταετή θητεία μέχρι το 1999. Και άλλοι δύο πρώην κρατούμενοι της νήσου Ρόμπεν διετέλεσαν θητείες στην Προεδρεία της Νότιας Αφρικής: ο Καλέμα Μοτλάντε και οΤζέικομπ Ζούμα. 

Το νησί Ρόμπεν είναι ένας τόπος εθνικής κληρονομιάς της Νότιας Αφρικής, καθώς και ένα Μνημείο Παγκόσμιας Κληρονομιάς της ΟΥΝΕΣΚΟ.
Βόιλα

Η Βόιλα είναι εγκαταλελειμμένο χωριό το οποίο βρίσκεται στο δήμο Σητείας. Βρίσκεται περίπου 500 μέτρα μακριά από το χωριό Χανδράς Λασιθίου και είναι προσβάσιμο μέσω αγροτικού δρόμου. Απέχει 29 χιλιόμετρα από τη Σητεία. Η Βόιλα φαίνεται να εγκαταλείφθηκε τον 19ο αιώνα.
Love Her Madly

Το Love Her Madly είναι ένα τραγούδι του αμερικανικού ροκ συγκροτήματος The Doors το οποίο κυκλοφόρησε σε single στον δίσκο "L.A. Woman". Το σινγκλ έφτασε το νούμερο έντεκα στην Αμερική και νούμερο 3 στον Καναδά. Επίσης το κομμάτι έχει παρουσιαστεί στο soundtrack της γνωστής ταινίας Forrest Gump.
Νιγκάρ Βαλίεβα

H Νιγκάρ Βαλίεβα (, 14 Φεβρουαρίου 1971, Μπακού) — διδάκτορας φιλολογίας, Καθηγήτρια Τμήματος Αγγλικής Λεξικολογίας και Μεθοδολογίας στο Πανεπιστήμιο Γλωσσών του Αζερμπαϊτζάν, Πρόεδρος του Επιστημονικού Μεθοδολογικού Συμβουλίου του Πανεπιστημίου, Μέλος του Συμβουλίου Συντονισμού Επιστημονικής Έρευνας της Δημοκρατίας του Αζερμπαϊτζάν.
Σάντρα Ντεστενάβε

Η Σάντρα Ντεστενάβε ("Sandra Irene Destenave Fernández", 6 Νοεμβρίου 1972 -) είναι Μεξικανή ηθοποιός, μοντέλο και παρουσιάστρια. 

Το 1995 έλαβε μέρος στα Μις Κοαουίλα, όπου κατέλαβε την δεύτερη θέση. Μετά τα καλλιστεία μετακόμισε στην Πόλη του Μεξικού όπου για σειρά ετών υπήρξε μοντέλο του πρακτορείου Contempo, για το οποίο έκανε πολλές διαφημιστικές καμπάνιες.

Την ίδια χρονιά αποφοίτησε από το Αυτόνομο Πανεπιστήμιο της Λα Λαγούνα με πτυχίο στην ψυχολογία. Σπούδασε επίσης κινηματογράφο, Θέατρο και δράμα στο Ινστιτούτο Lumière και αργότερα φοίτησε στην Televisa Center for Arts Education (CEA).

Τον Νοέμβριο του 2013 παντρεύτηκε τον κολομβιανό επιχειρηματία Φελίπε Γκόμες, και τον μάιο του 2014, στο Μαϊάμι, γέννησε την κόρη της, η Λουσιάνα.
Παναγιώτης Χατζηκυριακάκης

Ο Παναγιώτης Χατζηκυριακάκης (γύρω στο 1930 - άγνωστο) ήταν έλληνας κολυμβητής. Αγωνίστηκε στο αγώνισμα των 100 μέτρων ανδρών ελεύθερο στους Ολυμπιακούς Αγώνες 1948.
Γιουγκοσλάβοι Παρτιζάνοι

Οι Γιουγκοσλάβοι Παρτιζάνοι, ή ο Εθνικός Απελευθερωτικός Στρατός, επισήμως ο Εθνικός Απελευθερωτικός Στρατός και Παρτιζανικές Διμοιρίες της Γιουγκοσλαβίας, ήταν η οδηγούμενη από τους Κομμουνιστές αντίσταση στις δυνάμεις του Άξονα (κυρίως στη Γερμανία) στην κατεχόμενη Γιουγκοσλαβία κατά τη διάρκεια του Β΄ Παγκοσμίου Πολέμου. 

Θεωρείται ως το πιο αποτελεσματικό αντιστασιακό κίνημα κατά του Άξονα κατά τη διάρκεια του Β΄ Παγκοσμίου Πολέμου, συχνά σε σύγκριση με την πολωνική αντίσταση, αν και η τελευταία ήταν ένα κυρίως μη κομμουνιστικό αυτόνομο κίνημα. Η Γιουγκοσλαβική Αντίσταση ήταν υπό την ηγεσία του Κομμουνιστικού Κόμματος της Γιουγκοσλαβίας κατά τη διάρκεια του Β΄ Παγκοσμίου Πολέμου. Ο διοικητής του ήταν ο στρατάρχης Γιόσιπ Μπροζ Τίτο.
Δέσποινα Θεοδωρίδου

Η Δέσποινα Θεοδωρίδου (γεννηθείσα στις 25 Μαΐου 1978) είναι Ελληνίδα αθλήτρια της συγχρονισμένης κολύμβησης. Πλέον έχει αποσυρθεί. 

Η Δέσποινα συναγωνίστηκε στο διπλό γυναικών Ολυμπιακούς Αγώνες του 2000 μαζί με την Χριστίνα Θαλασσινίδου και τερμάτισε στη δέκατη τρίτη θέση.
Τάσος Μισούρας

Ο Τάσος Μισούρας είναι Έλληνας ζωγράφος. Γεννήθηκε στη Λάρισα το 1963. Σπούδασε ζωγραφική στην Ανωτάτη Σχολή Καλών Τεχνών (1981-1986) με δασκάλους  τους Δημήτρη Μυταρά και Γιάννη Μόραλη. Με υποτροφία του γαλλικού κράτους (CROUS) συνέχισε τις σπουδές του στην Εθνική Ανώτατη Σχολή Καλών Τεχνών στο Παρίσι στο εργαστήριο του Λεονάρντο Κρεμονίνι (1987-1991). Το 1988 του χορηγείται υποτροφία τριών χρόνων του ελληνικού κράτους (Ι.Κ.Υ.) για την  Ecole Nationale Superieure des Arts Decoratifs. Είναι μέλος του Επιμελητηρίο Εικαστικών Τεχνών Ελλάδας.

Από το 1991 παρουσιάζει τα έργα του σε ατομικές εκθέσεις σε Αθήνα και εξωτερικό.

"Τα έργα του εκφράζουν την χαοτική εποχή της παγκοσμιοποίησης." Φαίνονται να κινούνται ανάμεσα στο υποσυνείδητο και στο όνειρο. Ο ίδιος δηλώνει πως τα περισσότερα έργα του ξεκινούν χωρίς συγκεκριμένη πρόθεση, θέμα ή στόχο, δεν είναι διδακτικά, όπως δείχνουν και δεν περιέχουν μηνύματα. Ο καθένας επάνω τους μπορεί να προβάλει αυτό που επιθυμεί, διαφορετικά ίσως ήταν βαρετά. Σε μια μορφή και σε μια χειρονομία ένας ολόκληρος κόσμος συναισθημάτων μπορεί να κρύβεται. "Προσπαθεί να μη βαπτίζει τις μορφές των έργων του ούτε να τις ερμηνεύει, γιατί αν εξηγήσεις τα πράγματα πολλές φορές αυτά παύουν να σημαίνουν κάτι."

Το έργο του Τάσου Μισούρα έχουν επηρεάσει οι επίγονοι των εξπρεσιονιστών του Μεσοπολέμου και του Μαγικού Ρεαλισμού. 

Το 2017 παρουσίασε έργα του στη γκαλερί 'Ευριπίδης' στο Κολωνάκι με την έκθεση 'Fluid Frames'. "O αναπληρωτής καθηγητής της Ιστορίας της Τέχνης και Θεωρίας του Πολιτισμού, Θανάσης Μουτσόπουλος έγραψε για το έργο του «…Ο Τάσος Μισούρας μοιάζει να ζωγραφίζει εδώ και είκοσι χρόνια τη δική του εκδοχή της Αλίκης στη Χώρα των Θαυμάτων για ενηλίκους, σκοτεινή και γοτθική. Ένας ζωγραφικός Τιμ Μπάρτον για σοβαρούς θεατές"». 

Το 2018 στη γκαλερί 'Άλμα' παρουσίασε την έκθεση 'Solo Exhibition'.
Γιούχο Κούστι Παασικίβι

Ο Γιούχο Κούστι Παασικίβι (27 Νοεμβρίου 1870 - 14 Δεκεμβρίου 1956) ήταν ο έβδομος Πρόεδρος της Φινλανδίας (1946-1956). Ανήκε στο Φινλανδικό Κόμμα και το Κόμμα του Εθνικού Συνασπισμού. Διετέλεσε Πρωθυπουργός της Φινλανδίας (1918 και 1944-1946) και υπήρξε σημαντικός παράγοντας στη φινλανδική οικονομία και πολιτική για περισσότερο από πενήντα χρόνια. Αναγνωρίζεται ως ο κύριος αρχιτέκτονας της εξωτερικής πολιτικής της Φινλανδίας μετά τον Δεύτερο Παγκόσμιο Πόλεμο.

Ο Παασικίβι γεννήθηκε ως Γιόχαν Γκούσταφ Χέλστεν το 1870 στο Χεμεενκόσκι στην Πεϊγιένε Ταβάστια στη Νότια Φινλανδία, γιος του εμπόρου Άουγκουστ Χέλστεν και της συζύγου του Καρολίνα Βιλελμίνη το γένος Σελίν. Η μητέρα του Παασικίβι πέθανε όταν ήταν τεσσάρων και ο πατέρας του πέθανε χρεωμένος όταν ο Παασικίβι ήταν 14. Η ετεροθαλής αδερφή του Παασικίβι, Καρολίνα, πέθανε λίγο μετά. Μετά το θάνατο του πατέρα του, η θεία του Παασικίβι, η Κάισα Χάγκμαν, ανέλαβε την ευθύνη για την ανατροφή του. Ο Παασικίβι άλλαξε το όνομά του στο φινλανδικότερο Γιούχο Κούστι Παασικίβι το 1885.
Μανώλης Σαριδάκης

μικρογραφία|Από την έκθεση του Μανώλη Σαριδάκη, 'Ψηλαφώντας ένα Αόρατο Σύνορο'.
Ο Μανώλης Σαριδάκης είναι Έλληνας ζωγράφος. Γεννήθηκε στο Ηράκλειο Κρήτης το 1961. Πατέρας του ήταν ο γνωστός Κρητικός ζωγράφος Δημήτριος Γ. Σαριδάκης. Σπούδασε στην Ανώτατη Σχολή Καλών Τεχνών της Αθήνας από το1981 έως και το 1986 με καθηγητή το Δημήτρη Μυταρά.

Έχει παρουσιάσει αρκετές θεματικές ζωγραφικές ενότητες, όπως «Ονείρων Διάπλους», στη Βασιλική Αγίου Μάρκου το 2006, «Ιδιωτικά Τοπία», 2014, στο Κολωνάκι και το 2015 στη Βασιλική Αγίου Μάρκου, «Ψηλαφώντας ένα Αόρατο Σύνορο», το 2005 στην Αθήνα, «Παρά Θιν' Αλός», το 2004 στα Χανιά, «Τοποθεσίες Εντυπώσεων» , το 2002 στην Αθήνα και άλλες, ενώ έργα του βρίσκονται σε ιδιωτικές συλλογές και Μουσεία. 

Επαναλαμβανόμενο θέμα σε πολλά έργα του Σαριδάκη είναι το χάρτινο καραβάκι καθώς και η πλαστική μπάλα θαλάσσης, θέματα που φέρνουν στο νου τα παιδικά χρόνια και επαναφέρουν μνήμες.

Το 2018 παρουσίασε στο Μουσείο Εικαστικών Τεχνών Ηρακλείου την έκθεση 'Αντιστίξεις'.
When the Music's Over

Το "When the Music's Over" είναι τραγούδι του αμερικανικού ροκ συγκροτήματος The Doors το οποίο συμπεριλήφθηκε στον δίσκο, "Strange Days" απ'την δισκογραφική εταιρεία "Elekra". Όπως πολλά κομμάτια του άλμπουμ, γράφτηκε πριν ηχογραφηθεί, όταν το συγκρότημα ακόμη τραγουδούσε στο κλαμπ. Είναι επίσης από τα λίγα κομμάτια του δίσκου που δεν συμμετείχε ο μπασίστας Ντάγκλας Λούμπαν και ανέλαβε ο Ρέι Μάνζαρεκ στο μπάσο. Ενώ αποτελεί κι ένα από τα δημοφιλέστερα τραγούδια τους. 

Η τελευταία εκτέλεση ηχογραφήθηκε το Σεπτέμβριο του 1967. Ο τραγουδιστής ο Τζιμ Μόρισον ήθελε το κομμάτι να ηχογραφηθεί χωρίς overdubs. Ωστόσο, αφού απουσίασε από το αρχικό σεμινάριο για το μεγαλύτερο μέρος των 24 ωρών, διαπίστωσε ότι το συγκρότημα αρνήθηκε να ηχογραφήσει το τραγούδι και ήταν πεπεισμένος να έχει τα φωνητικά που καταγράφηκαν πάνω από την αρχική λήψη η οποία είχε τον Μάνζαρεκ στα φωνητικά.
Κατερίνα Ζαρίφη

Η Κατερίνα Ζαρίφη (Θήβα, 26 Μαρτίου 1977) είναι Ελληνίδα ραδιοφωνική παραγωγός, δημοσιογράφος, παρουσιάστρια και ηθοποιός.
Μηνάς Χρηστίδης

Ο Μηνάς Χρηστίδης (1925, Χαλκίδα - 22 Ιουλίου 2015, Αθήνα) ήταν Έλληνας ηθοποιός, σκηνοθέτης, κριτικός θεάτρου και δημοσιογράφος.
Μικρασιατική Άμυνα

Η Μικρασιατική Άμυνα (ή και "Ελληνική Μικρασιατική Άμυνα") ήταν ένα σχέδιο αυτονομιστικού κινήματος της διετίας 1921 – 1922 που προτάθηκε για την περιοχή της κατεχόμενης από τον Ελληνικό στρατό Μικράς Ασίας, κατά τη διάρκεια της Μικρασιατικής Εκστρατείας. Στην ανάπτυξη και τη διάδοση του κινήματος πρωτοστάτησαν βενιζελικοί αξιωματικοί του στρατού Μικράς Ασίας, οι οποίοι δραστηριοποιούνταν στην Κωνσταντινούπολη μετά την Πολιτειακή αλλαγή του Νοεμβρίου 1920, οι λεγόμενοι «Αμυνίται». Εκ των υστέρων, το κίνημα κατηγορήθηκε ότι επεδίωκε τη διάσπαση των Μικρασιατών και προκάλεσε την πτώση ηθικού στο στράτευμα, η οποία είχε σαν αποτέλεσμα την ελληνική ήττα και την επακολουθήσασα, Μικρασιατική Καταστροφή. Οι κινηματίες είχαν την υποστήριξη του τότε Οικουμενικού πατριάρχη Κ/Πολης του Μητροπολίτη Σμύρνης Χρυσόστομου και του αρχιστράτηγου Αναστασίου Παπούλα, όχι όμως της Κυβέρνησης του Λαϊκού Κόμματος, ούτε του Υπάτου Αρμοστή Σμύρνης Αριστείδη Στεργιάδη, που θεωρούσαν την προσπάθεια αυτονόμησης των μη μουσουλμανικών πληθυσμών της Μικράς Ασίας, ως ανεφάρμοστη και επικίνδυνη.
Κόμμα Βενιζελικών Φιλελευθέρων

Το Κόμμα Βενιζελικών Φιλελευθέρων (Κ.Β.Φ.) ήταν βραχύβιο ελληνικό πολιτικό κόμμα του κέντρου, που ιδρύθηκε το 1946. Ιδρυτής και πρόεδρος του κόμματος ήταν ο Σοφοκλής Βενιζέλος.
Γέφυρα της Λίμνης Πονσαρτραίν

Η Γέφυρα της Λίμνης Πονσαρτραίν ("Lake Pontchartrain Causeway") είναι η μεγαλύτερου μήκους συνεχής γέφυρα πάνω από νερό στον κόσμο. Στην πραγματικότητα αποτελείται από δύο παράλληλες οδογέφυρες, που διασχίζουν τη Λίμνη Πονσαρτραίν στη νότια Λουιζιάνα, στις Ηνωμένες Πολιτείες Αμερικής. Η μακρύτερη από τις δυο γέφυρες έχει μήκος 38,4 χιλιόμετρα. Η γέφυρα συνδέει το Μέταιρι της Νέας Ορλεάνης με τη μικρή πόλη Μάντεβιλ, διχοτομώντας τη λίμνη πάνω στον άξονα βορρά-νότου.

Από το 1969 το έργο αναφέρεται στο "Βιβλίο Γκίνες" ως η μακρύτερη γέφυρα πάνω από νερό. Ωστόσο, το 2011, σε απόκριση των εγκαινίων της Γέφυρας του Κόλπου Τσιαοτζού στην Κίνα, που είναι μακρύτερη, το "Βιβλίο Γκίνες" δημιούργησε δύο κατηγορίες για τις γέφυρες πάνω από υδάτινα σώματα: τις συνεχώς πάνω από νερό και τις τμηματικώς πάνω από νερό. Η Γέφυρα της Λίμνης Πονσαρτραίν έγινε έτσι η μακρύτερη παγκοσμίως γέφυρα που βρίσκεται συνεχώς πάνω από νερό, ενώ προσθέτοντας τα τμήματά της πάνω από νερό η γέφυρα της Κίνας είναι η μακρύτερη.

Οι δίδυμες γέφυρες της Πονσαρτραίν στηρίζονται πάνω σε 9.500 τσιμεντένιες κολώνες. Είναι χαμηλές, αλλά ένα ανυψούμενο τμήμα τους επιτρέπει τη διέλευση πλοίων από τον εκβαθυσμένο δίαυλο 13 χιλιόμετρα νοτίως της βόρειας όχθης.
Falcon Heavy

Ο Falcon Heavy είναι ένας μερικώς επαναχρησιμοποιήσιμος βαρέων φορτίων πύραυλος από την SpaceX. Αποτελείται από τρεις πυραύλους, τύπου Falcon 9, με τον έναν να χρησιμεύει ως κεντρικός πυρήνας και τους άλους δυο ως πλαϊνοί κινητήρες προώθησης. Ο Faclon Heavy έχει την μεγαλύτερη χωρητικότητα ωφέλιμου φορτίου από οποιοιδήποτε άλλο λειτουργικό πύραυλο, την δεύτερη μεγαλύτερη χωρητικότητα από οποιοιδήποτε άλλο πύραυλο που μπήκε σε τροχιά (πίσω από τον Saturn V) και την τρίτη μεγαλύτερη χωρητικότητα από οποιοιδήποτε άλλο τροχιακό πύραυλο (πίσω από τον Saturn V και Energia).

H Space X διεξήγαγε την παρθενική πτήση του Falcon Heavy στης 6 Φεβρουάριου 2018 στης 10:45 MM EET (20:45 UTC). Ο πύραυλος μετέφερε σαν δοκιμαστικό φορτίο το προσωπικό Tesla Roadster του ιδρυτή της SpaceX Ίλον Μασκ. Η δεύτερη πτήση του Falcon Heavy έγινε στης 11 Απριλίου 2019, με όλους τους προωθητήρες να προσγειώνονται επιτυχώς. Η τρίτη πτήση έγινε στης 25 Ιουλίου του 2018, από τότε ο Falcon Heavy έχει πιστοποιηθεί για το αμερικάνικο "National Security Space Launch" πρόγραμμα.

Ο Falcon Heavy αρχικά σχεδιαστικέ για να μεταφέρει ανθρώπους στο διάστημα πέρα από χαμηλή γήινη τροχιά, αλλά από τον Φεβρουάριο του 2018 η SpaceX δεν σκοπεύει να κάνει αίτηση για να μεταφέρει αστροναύτες της NASA. Ο Falcon Heavy και ο Falcon 9 θα αντικατασταθούν από το επερχόμενο σύστημα Starship και Super Heavy.
Σιουδάδ Ροδρίγο

Το Σιουδάδ Ροδρίγο () είναι μικρή καθεδρική πόλη στην επαρχία της Σαλαμάνκας, στην δυτική Ισπανία, με πληθυσμό 12.896 κατοίκων το 2016. Είναι έδρα μιας δικαστικής επαρχίας. 

Το Σιουδάδ Ροδρίγο βρίσκεται σε ένα βραχώδη ύψωμα στην δεξιά όχθη του ποταμού Άγκεδα και κατοικείται από την Νεολιθική εποχή. Είναι γνωστή και ως Μιρομπρίγκα σε αυτούς που θέλουν να συνδέσουν την πόλη με ένα αρχαίο κελτικό χωριό λίγο έξω από την σημερινή πόλη. 

Σημαντικό φρούριο, ήταν η θέση μιας δεκαήμερης πολιορκίας από τον δούκα του Ουέλλινγκτον. Η κατάληψη του από τους Γάλλους άνοιξε την εισβολή στην Ισπανία το 1812.
Διεθνής Ημέρα Τζαζ

Η Διεθνής Ημέρα Τζαζ είναι η 30η Απριλίου, η οποία ανακηρύχθηκε ως τέτοια από τη Γενική Συνέλευση της ΟΥΝΕΣΚΟ τον Νοέμβριο του 2011. Στόχος είναι να επισημάνει στη διεθνή κοινότητα τις αρετές της τζαζ ως εκπαιδευτικό εργαλείο και ως δύναμη προώθησης της ειρήνης, του διαλόγου και της συνεργασίας μεταξύ των ανθρώπων.

Η ημερομηνία 30 Απριλίου επιλέχθηκε επειδή συμπίπτει με την τελευταία μέρα του μήνα Απριλίου που είναι αφιερωμένος στη μουσική τζαζ στις ΗΠΑ, η οποία και είναι πατρίδα αυτής της μουσικής. Η πρωτοβουλία για την ανακήρυξη οφείλεται στον Αμερικανό τζαζίστα και πρέσβη καλής θελήσεως της ΟΥΝΕΣΚΟ Χέρμπι Χάνκοκ.
Μαρκ Φόρστερ

Ο Μαρκ Τσβιέρτνια ("Mark Ćwiertnia", 11 Ιανουαρίου 1983), γνωστός με την καλλιτεχνική ονομασία Μαρκ Φόρστερ ("Mark Forster"), είναι Γερμανός τραγουδιστής, στιχουργός και παρουσιαστής.
Eurogames

Το Eurogames (σε ελεύθερη μετάφραση: Ευρωπαιχνίδια ή Ευρωαγώνες) ήταν ευρωπαϊκό (ιταλικής παραγωγής) τηλεοπτικό πρόγραμμα το οποίο προβλήθηκε στο ιταλικό Canale 5 από τις 19 Σεπτεμβρίου έως τις 24 Οκτωβρίου 2019. Το παρουσίασε η Ίλαρι Μπλάσι και ο Άλβιν, με διαιτητή τον ολυμπιονίκη Γιούρι Κέκι. Ήταν μια αναθεωρημένη και ανανεωμένη έκδοση των "Παιχνιδιών χωρίς σύνορα". Στην Ελλάδα προβάλλεται με παρουσιαστή τον Θέμη Γεωργαντά στον ΣΚΑΪ, τρεις μήνες μετά την αρχική προβολή του στην Ιταλία. Στην Κύπρο Προβάλλεται με Παρουσιαστή τον 29χρονο Παναγιώτη Ιωάννη Βασιλακο και την 32χρονη Κυριάκου Πελα στο ΡΙΚ1 και το δορυφορικο κανάλι ΡΙΚ Sat ενώ στο προημιτελικο και τελικό έπαιξε και από το ΡΙΚ HD τέσσερις μήνες πριν την αρχική προβολή στην Ελλαδα.
Πρωθυπουργός της Λιθουανίας

Ο Πρωθυπουργός της Λιθουανίας (λιθουανικά: "Ministras Pirmininkas" δηλαδή Υπουργός-Πρόεδρος) είναι ο επικεφαλής της κυβέρνησης της Λιθουανίας . Ο πρωθυπουργός είναι ο αρχηγός της κυβέρνησης της Λιθουανίας και διορίζεται από τον Πρόεδρο με τη σύμφωνη γνώμη του λιθουανικού κοινοβουλίου, του Σέιμας. Το σύγχρονο αξίωμα του πρωθυπουργού ιδρύθηκε το 1990, κατά τη διάρκεια της αναταραχής κατά την κατάρρευση της Σοβιετικής Ένωσης, αν και ο επίσημος τίτλος ήταν ο "Πρόεδρος του Συμβουλίου των Υπουργών" έως τις 25 Νοεμβρίου 1992.

Ιστορικά, ο τίτλος του πρωθυπουργού χρησιμοποιήθηκε επίσης μεταξύ του 1918 και του 1940. Αυτό ήταν κατά τη διάρκεια της αρχικής Δημοκρατίας της Λιθουανίας, η οποία υπήρξε από την κατάρρευση της Ρωσικής Αυτοκρατορίας μέχρι την προσάρτηση της χώρας από τη Σοβιετική Ένωση.
Σαούλιους Σκβερνέλις

Ο Σαούλιους Σκβερνέλις (γεννηθείς στις 23 Ιουλίου 1970) είναι Λιθουανός πολιτικός, ο οποίος υπηρέτησε ως πρωθυπουργός της Λιθουανίας από τις 22 Νοεμβρίου 2016 ως τις 25 Νοεμβρίου 2020. Είναι μέλος της Σέιμας. Προηγουμένως ήταν αστυνομικός επίτροπος και Υπουργός Εσωτερικών από το 2014 έως το 2016.
Υβελίν

Οι Υβελίν (γαλλικά: "Yvelines") είναι γαλλικός νομός στη διοικητική περιοχή Ιλ-ντε-Φρανς, στο βορρά της Γαλλίας. Με τους νομούς Σεν-ε-Μαρν, Βαλ-ντ'Ουάζ και Εσσόν αποτελούν τους 4 νομούς που απαρτίζουν την ευρύτερη περίμετρο του Παρισιού, γνωστή ως Γκραντ Κουρόν.

Δημιουργήθηκε την 1η Ιανουαρίου 1968, σύμφωνα με το νόμο της 10ης Ιουλίου 1964 και είναι ο πιο εκτεταμένος από τους νομούς που προέκυψαν από την κατάτμηση του παλαιού νομού Σεν-ε-Ουάζ και ένατος γαλλικός νομός πληθυσμιακά, με πληθυσμό 1.431.808 κατοίκους (2016). 

Πρωτεύουσα του νομού είναι οι Βερσαλλίες και υπονομαρχίες οι κοινότητες Μαντ-λα-Ζολί, Ραμπουγιέ και Σαιν-Ζερμαίν-αν-Λαι.

Το Εθνικό Ινστιτούτο Στατιστικής και Οικονομικών Μελετών (INSEE) και το Ταχυδρομείο του αποδίδουν τον κωδικό 78.

Οι κάτοικοι του νομού αναφέρονται ως Υβελινουά (ζ).
Τσαρλς Ρόμπερτ Κόκρελ

Ο Τσαρλς Ρόμπερτ Κόκρελ (Λονδίνο, 1788 – 1863) ήταν Άγγλος αρχιτέκτονας, αρχαιόφιλος και αρχαιοκάπηλος.
Κατερίνα Δημητρόγλου

Η Κατερίνα Δημητρόγλου (Αθήνα, 23 Φεβρουαρίου 1985) είναι Ελληνίδα ηθοποιός της τηλεόρασης, του θεάτρου και του κινηματογράφου.

Είναι γνωστή για τους ρόλους της στις σειρές "Κλεμμένα Όνειρα" και "Δικαίωση".
Νίκη Γρανά

Η Νίκη Γρανά (Αθήνα, 16 Απριλίου 1987) είναι Ελληνίδα ηθοποιός της τηλεόρασης και τραγουδίστρια.

Είναι κυρίως γνωστή για τη συμμετοχή της στην τηλεοπτική σειρά "Κλεμμένα Όνειρα".
Στράτος Μολυβάς

μικρογραφία
Ο Στράτος Μολυβάς (γενν. 1942-15 Δεκεμβρίου-2020) ήταν Έλληνας πρώην αθλητής στίβου και διοικητικός παράγοντας, επί μία δεκαετία (Σεπτέμβριος 1987 – Μάιος 1997) πρόεδρος του ΣΕΓΑΣ Υπηρέτησε μέρος της στρατιωτικής θητείας του (1963-1965, 66η ΕΣΣΟ) στο 525 Τάγμα Πεζικού, Πολύκαστρο Κιλκίς.

Απεβίωσε σε ηλικία 78 ετών.
Cappelen Damm

Η Cappelen Damm είναι νορβηγικός εκδοτικός οίκος, με έτος ίδρυσης το 2007. Προήλθε από την συγχώνευση μεταξύ δύο προϋπαρχόντων νορβηγικών εκδοτικών οίκων: της J. W. Cappelens forlag, με έτος ίδρυσης το 1829, και της N. W. Damm & Søn, με έτος ίδρυσης το 1843. Η Cappelen Damm αποτελεί από κοινού ιδιοκτησία του σουηδικού εκδοτικού ομίλου Bonnier, ο οποίος είχε προχωρήσει στην εξαγορά της J. W. Cappelens forlag το 1987, καθώς και του δανικού ομίλου μέσων ενημέρωσης Egmont, ο οποίος είχε προχωρήσει στην εξαγορά της N. W. Damm & Søn το 1984.
Ρόμαν Λομπ

Ο Ρόμαν Λομπ (γεννημένος στις 2 Ιουλίου 1990) είναι Γερμανός καλλιτέχνης. Τον Ιανουάριο και τον Φεβρουάριο του 2012, ο Λομπ ήταν διαγωνιζόμενος στη γερμανική τηλεοπτική εκπομπή Unser Star für Baku, που παρήγαγαν οι γερμανικοί τηλεοπτικοί σταθμοί Pro7 και Das Erste Είναι επίσης ο τραγουδιστής της μπάντας Rooftop Kingdom, μιας εναλλακτικής ροκ μπάντας με προέλευση στο Νόιστατ επί του Βιντ. Ήταν επίσης ιδρυτικό μέλος της γερμανικής μπάντας του μέταλκορ Days of Para.
Gazzetta del Sud

Η Gazzetta del Sud (στα ελληνικά μεταφράζεται: Εφημερίδα του Νότου), είναι ιταλική ημερήσια εφημερίδα της Σικελίας, η οποία εκδίδεται στη Μεσσήνη. Είναι η πρώτη ημερήσια εφημερίδα στην Καλαβρία και η τρίτη στη Σικελία. Τον Αύγουστο του 2017, η Gazzetta del Sud αγόρασε την εφημερίδα Giornale di Sicilia.

]
Chocolat Poulain

Η Chocolat Poulain είναι γαλλική επιχείρηση παραγωγής σοκολάτας, ιδρυθείσα τον Φεβρουάριο του 1848 από τον Βικτόρ-Ωγκύστ Πουλαίν, ζαχαροπλάστη προερχόμενο από το Μπλουά. Παράλληλα, πρόκειται για το εμπορικό σήμα υπό το οποίο διαθέτει στην αγορά τα προϊόντα της.

Από τον Μάιο του 2017, αποτελεί ιδιοκτησία του γαλλικού ομίλου Carambar & Co, δημιουργήματος του γαλλικού επενδυτικού ομίλου Eurazeo, καθώς και ιδιωτών επενδυτών.
Θανάσης Βισκαδουράκης

Ο Θανάσης Βισκαδουράκης (5 Μαρτίου 1969) είναι Έλληνας ηθοποιός και παρουσιαστής.

Έχει ξεχωρίσει μέσα από τηλεοπτικές σειρές, θεατρικές παραγωγές και κινηματογραφικές ταινίες.
Βαρονέτοι Ντιλκ

εναλλ.=Το οικόσημο των Βαρονέτων Ντιλκ της Οδού Sloane, Λοφίο: Μαύρο Περιστέρι, Θυρεός: Οργισμένο λιοντάρι στα δύο πόδια, Ρητό: Leo Inimicis Amicis Columba|μικρογραφία|261x261εσ|Το οικόσημο των Βαρονέτων Ντιλκ της Οδού Sloane, Λοφίο: "Μαύρο Περιστέρι", Θυρεός: "Οργισμένο λιοντάρι στα δύο πόδια", Ρητό: "Leo Inimicis Amicis Columba"
Οι Βαρονέτοι Ντιλκ, της Οδού Σλόουν στην κομητεία του Μίντλσεξ, στην νοτιοανατολική Αγγλία είναι οικογένεια του Ηνωμένου Βασιλείου που κατείχαν και κατέχουν τον τίτλο του Βαρονέτου. Ο τίτλος τους ξεκίνησε στις 22 Ιανουαρίου του 1862 με τον Φιλελεύθερο πολιτικό Σερ Τσαρλς Ντιλκ (1ος Βαρονέτο). Πέρα απο την πολιτική του καριέρα, έπαιξε σημαντικό ρόλο στις διεθνείς εκθέσεις του Λονδίνου μεταξύ 1851 και 1862. Ο Ντιλκ ήταν γιος του κριτικού και λογοτεχνικού συγγραφέα Τσαρλς Ουέντγουερθ Ντιλκ. Τον διαδέχθηκε ο γιος του, ο δεύτερος Βαρονέτος. Ήταν και αυτός φιλελεύθερος πολιτικός και υπηρέτησε υπό τον Γουίλιαμ Ίουαρτ Γκλάντστοουν ως Κοινοβουλευτικός Υφυπουργός Εξωτερικών απο το 1880 μέχρι το 1882 και ως Πρόεδρος του Συμβουλίου Τοπικής Αυτοδιοίκησης απο το 1882 μέχρι το 1885. Ωστόσο, η πολιτική του σταδιοδρομία τελείωσε ολοκληρωτικά το 1885 μετά απο μία αρκετά δημοσιευμένη υπόθεση διαζυγίου.

Η οικογένεια των Ντιλκ Βαρονέτων προέρχεται από τον Φίσερ Ντιλκ (περίπου 1591 - 1660), γιο του Τόμας Ντιλκ, του Μάξστοουκ Κασλ, που παντρεύτηκε την Σύμπιλ Ουέντγουερθ (περίπου 1610 - 1660).
Star Trek Beyond

Το Star Trek Beyond είναι αμερικανική ταινία επιστημονικής φαντασίας του 2016 σε σκηνοθεσία του Τζάστιν Λιν και βασίζεται στην τηλεοπτική σειρά "Star Trek". Είναι η δέκατη τρίτη ταινία Σταρ Τρεκ, καθώς και η τρίτη της σειράς επανεκκίνησης (του Kelvin Timeline). Ήταν μια από τις τελευταίες ταινίες του Άντον Γιέλτσιν πριν από τον θάνατό του Ιούνιο του 2016. Στην ταινία ο Κιρκ και το πλήρωμα καλούνται να αντιμετωπίσουν έναν νέο εχθρό.

Η ταινία πρωτοκυκλοφόρησε στη Βόρεια Αμερική στις 4 Ιουνίου 2016 από την Paramount Pictures. Ήταν μια επιτυχία στο box office, κερδίζοντας $ 343 εκατομμύρια παγκοσμίως και έλαβε γενικά θετικές κριτικές, επαινώντας τις ερμηνείες των ηθοποιών, τις κοινές δράσεις, τη μουσική, καθώς και τον φόρο τιμής στους Λέοναρντ Νίμοϊ και Άντον Γιέλτσιν.
Star Trek into Darkness

Star Trek into Darkness είναι μια αμερικανική ταινία επιστημονικής φαντασίας του 2013 σε σκηνοθεσία του Τζέι Τζέι Έιμπραμς και βασίζεται στην τηλεοπτική σειρά Star Trek.Είναι η δωδέκατη ταινία του Σταρ Τρεκ και η δεύτερη του Kelvin Timeline.Στην ταινία οι Κρις Πάιν, Ζάκαρι Κουίντο, Καρλ Ούρμπαν, Ζόι Σαλντάνα, Τζον Τσο, Αντόν Γέλτσιν επαναλαμβάνουν τους ρόλους που είχαν στην προηγούμενη ταινία. Η ιστορία τοποθετημένη στον 23ο αιώνα έχει τον Κιρκ και το πλήρωμα του USS Enterprise να στέλνονται στον πλανήτη καταγωγής των Κλίνγκον για να συλλάβουν τον τρομοκράτη Τζον Χάρισον.

Η ταινία πρωτοκυκλοφόρησε στη Βόρεια Αμερική στις 4 Ιουνίου 2013 από την Paramount Pictures . Ήταν μια εισπρακτική επιτυχία , κερδίζοντας $ 467 εκατομμύρια παγκοσμίως και κατέληξε να είναι η υψηλότερη μέχρι στιγμής εισπρακτικά ταινία Σταρ Τρεκ. Η κριτική αντίδραση στο φιλμ ήταν κυρίως θετική και προτάθηκε για διάφορα βραβεία, αναμεσα σε αυτά και για βραβείο Όσκαρ Καλύτερων Οπτικών Εφέ.Ακολουθήθηκε από το Star Trek Beyond το 2016.
Πολιτικά Εύβοιας

Τα Πολιτικά Εύβοιας είναι χωριό του δήμου Διρφύων-Μεσσαπίων του νομού Εύβοιας. Απέχει 24 χιλιόμετρα από τη Χαλκίδα και διαθέτει παραλία. Σύμφωνα με την απογραφή του 2011, το χωριό έχει πληθυσμό 1.378 κατοίκων. Είναι κτισμένα σε υψόμετρο 50 μ. Διαθέτει αγροτικό ιατρείο και στην παραλία Πολιτικών υπάρχει αλιευτικό καταφύγιο.
Κώδικας της Νυρεμβέργης

Ο Κώδικας της Νυρεμβέργης ("") είναι ένα σύνολο αρχών έρευνας όσον αφορά τα ζητήματα ηθικής που θίγουν το θέμα των επιστημονικών πειραμάτων με υποκείμενο το ανθρώπινο είδος. Δημιουργήθηκε ως αποτέλεσμα των Δικών της Νυρεμβέργης μετά το πέρας του Δευτέρου Παγκοσμίου Πολέμου.
Κίνημα Γιασεμί

Το Κίνημα Γιασεμί είναι κυπριακό πολιτικό κόμμα.

Το Κίνημα Γιασεμί ιδρύθηκε από τον επικεφαλής συντάκτη της εφημερίδας Αφρίκα, Σενέρ Λεβέντ. Αποτελείται κυρίως από Τουρκοκύπριους που αγωνίζονται ενάντια στην Τουρκία και την τουρκική κατοχή του βόρειου τμήματος του νησιού. Το κίνημα υποστηρίζει μια ενιαία λύση σχετικά με την επανένωση της Κύπρου, αλλά δεν αντιτίθεται σε μια ομοσπονδιακή λύση εάν το προτεινόμενο σχέδιο θα είναι ένα μεταβατικό στάδιο στο ενιαίο Κυπριακό κράτος και όχι εφαλτήριο για ξεχωριστά κράτη.

Το 2019, το Κίνημα Γιασεμί συμμετείχε στις εκλογές του εκλογές του Ευρωπαϊκού Κοινοβουλίου που διεξήχθησαν στις περιοχές που ελέγχονται από την Δημοκρατία της Κύπρου. Το Κίνημα έλαβε το 1,70% των ψήφων όλης της χώρας, και το 23,57% των ψήφων των Τουρκοκύπριων. Επίσης, είναι το πρώτο στην πολιτική ιστορία της Κύπρου που συμμετείχε στις εκλογές του Ευρωπαϊκού Κοινοβουλίου με πλήρη λίστα μόνο Τουρκοκύπριων υποψηφίων και έλαβε το 72,11% των ψήφων του από Ελληνοκύπριους ψηφοφόρους. Η Ένωσις Κυπρίων υποστήριξε το Κίνημα Γιασεμί στις εκλογές του Ευρωπαϊκού Κοινοβουλίου το 2019 στην Κύπρο, καθώς ο πρόεδρος του οργανισμού Οζ Καραχάν ήταν ένας από τους έξι υποψήφιους του καταλόγου του κινήματος.
Στήβεν Φράνσις Μπάρκερ

Ο Στήβεν Φράνσις Μπάρκερ είναι συνταξιοδοτημένος Αμερικανός καθηγητής της φιλοσοφίας των μαθηματικών στο πανεπιστήμιο Τζονς Χόπκινς. Έχει επίσης εργαστεί στο Πανεπιστήμιο της Νότιας Καλιφόρνιας, της Βιρζίνια και του Οχάιο (πολιτειακού). 

Ο Μπάρκερ έχει σπουδάσει στο Κολλέγιο Σουάρθρμορ και πήρε διδακτορικό από το Πανεπιστήμιο Χάρβαρντ το 1954. Στο Χάρβαρντ, κέρδισε το βραβείο Μπέχτελ το 1951 για την εργασία του «Μελέτη του Φαινομεναλισμού» (A Study of Phenomenalism). 

Η γυναίκα του, Έβελυν Α. Μπάρκερ, είναι επίσης φιλόσοφος.
Φέρντιναντ Φράιλιγκρατ

O Φ. Φράιλιγκρατ έζησε σε τούτο το σπίτι στην κωμόπολη [[Ούνκελ]] το 1839-1840.
Ο Φέρντιναντ Φράιλιγκρατ ("Ferdinand Freiligrath", 17 Ιουνίου 1810 – 18 Μαρτίου 1876) ήταν Γερμανός ποιητής και μεταφραστής, με πολιτική δράση.
Θάλασσα της Αραφούρα

Η Θάλασσα της Αραφούρα βρίσκεται δυτικά του Ειρηνικού Ωκεανού, υπερκείμενη της υφαλοκρηπίδας μεταξύ της Αυστραλίας και της Ινδονησιακής Νέας Γουινέας.
Λοφότεν

Τα νησιά Λοφότεν ή Λοφούτεν (νορβηγική προφορά: "Λόουφοτ(ε)ν" με κοφτό "ε") είναι αρχιπέλαγος και παραδοσιακή επαρχία στην επαρχία Νόρντλαντ της Νορβηγίας. Το Λοφότεν έχει διακριτό σκηνικό με δραματικές κορυφές και βουνά, ανοιχτή θάλασσα και κόλπους, παραλίες και ανέγγιχτη γη.

Το όνομα είναι σύνθετο και σημαίνει πόδι (foten) του λύγκα (Ló), εμπνευσμένο πιθανώς από το σχήμα του νησιού.

Η πρωτεύουσα και μεγαλύτερη πόλη, το Σβόλβερ, βρίσκεται περίπου 169 χιλιόμετρα του Αρκτικού Κύκλου και περίπου 2.420 χιλιόμετρα από το Βόρειο Πόλο. Έτσι το Λοφότεν είναι μια από τις βορειότερες κατοικημένες περιοχές. Επειδή βρίσκεται στον Αρκτικό Κύκλο, το αρχιπέλαγος έχει μια από τις μεγαλύτερες υψομετρικές ανωμαλίες, λόγω του υψηλού γεωγραφικού μήκους.

Τα κυριότερα νησιά είναι τα Χίνεγια, Όστβογκεϊ, Γκίμσεγια, Βέστβογκεϊ, Φλάκσταντεγια και Μόσκενεσεγια. Άλλα μικρότερα νησιά είναι τα Βέρεϊ και Ρεστ.


Κατηγορία:Νησιά της Νορβηγίας
Αστέριος Πελτέκης

Ο Αστέριος Πελτέκης (Θεσσαλονίκη, 1974) είναι Έλληνας ηθοποιός της τηλεόρασης, του θεάτρου και του κινηματογράφου.
Βίνσεντ Μπουένο

Ο Βίνσεντ Μπουένο (γεννημένος 10 Δεκεμβρίου 1985), είναι Αυστριακός-Φιλιππινέζος τραγουδιστής με έδρα την Αυστρία και τις Φιλιππίνες.

Στις 12 Ιανουαρίου 2008, έγινε ο νικητής του προγράμματος ORF, Musical! Die Show (Μιούζικαλ! Το Σόου), έναν αυστριακό τηλεοπτικό μουσικό διαγωνισμό. 

Χρησίμευσε επίσης ως πράξη υποστήριξης για τη συναυλία των Φιλιππίνων τραγουδιστή Sarah Geronimo στη Βιέννη. Στις 18 Ιανουαρίου 2008, ο Bueno είπε στα φιλιππινέζικα μέσα ενημέρωσης τα σχέδιά του για το ντεμπούτο στις Φιλιππίνες. Στη συνέχεια έκανε την πρώτη του εμφάνιση στην Φιλιππίνων Τηλεόραση στο ASAP XV στις 29 Αυγούστου 2010. Επίσης, υπέγραψε συμβόλαιο στο πλαίσιο της Star Records, μιας εταιρείας ABS-CBN Entertainment Group, για να συνεχίσει τη μουσική σταδιοδρομία στις Φιλιππίνες.

Θα εκπροσωπούσε την Αυστρία στο Διαγωνισμό Τραγουδιού Eurovision 2020 (που δυστυχώς ακυρώθηκε) στο Ρότερνταμ, της Ολλανδίας με το τραγούδι "Alive".
Στέλιος Κρητικός

Ο Στέλιος Κρητικός (Ρόδος, 14 Δεκεμβρίου 1973) είναι Έλληνας ηθοποιός και πρώην ποδοσφαιριστής.
Μπρέιντι Έλισον

Ο Μπρέιντι Έλισον (γεν. 27 Οκτωβρίου 1988) είναι Αμερικανός αθλητής της τοξοβολίας, που εξειδικεύεται στο ολυμπιακό τόξο. Έχει στην κατοχή του τρία ολυμπιακά μετάλλια από τους αγώνες του 2012 και του 2016. Επίσης έχει τέσσερα μετάλλια, το ένα εκ των οποίων είναι χρυσό, σε Παγκόσμιο Πρωτάθλημα.
Το Tesla Roadster του Ίλον Μασκ

Το Tesla Roadster του Ίλον Μασκ είναι ένα ηλεκτρικό σπορ αυτοκίνητο, μοντέλο Tesla Roadster (2008), που χρησιμοποιήθηκε σαν δοκιμαστικό φορτίο για την πρώτη δοκιμαστική πτήση του Falcon Heavy τον Φεβρουάριο του 2018. Στη θέση του οδηγού βρίσκεται ένα μανεκέν που φοράει μια διαστημική στολή και έχει το όνομα "Starman". Το αυτοκίνητο και ο πύραυλος κατασκευάστηκαν από την Tesla και την SpaceX αντιστοίχως, οπού και οι δυο εταιρείες ιδρύθηκαν από τον Ίλον Μασκ. Το Tesla Roadster του 2008 προηγουμένως χρησιμοποιούνταν από τον Ίλον Μασκ για την μετακίνηση του και είναι το μοναδικό αυτοκίνητο που έχει εκτοξευτεί στο διάστημα.

Το αυτοκίνητο μαζί με το δεύτερο στάδιο του πυραύλου απόκτησε αρκετή ταχύτητα για μα ξεφύγει από την βαρύτητα της Γης και μπήκε σε ελλειπτική τροχιά γύρο από τον ήλιο που περνάει από την τροχιά του Άρη. Το αφήλιο της τροχιάς, δηλαδή η μεγαλύτερη απόσταση από τον ήλιο, είναι 1,66 αστρονομικές μονάδες (α.μ.). Η αποστολή μεταδιδόταν ζωντανά στο YouTube για πάνω από πέντε ώρες.